ครม. อนุมัติการสนับสนุนปัจจัยการผลิตให้กับชาวนาผู้ปลูกข้าว วงเงินประมาณ 25,000 ล้านบาท
ครม. อนุมัติการสนับสนุนปัจจัยการผลิตให้กับชาวนาผู้ปลูกข้าว และเห็นชอบร่างนโยบายยุทธศาสตร์การอุดมศึกษา วิทยาศาสตร์ วิจัยและนวัตกรรมนางนฤมล ภิญโญสินวัฒน์ โฆษกประจำสำนักนายกรัฐมนตรี เปิดเผยว่า คณะรัฐมนตรีมีมติอนุมัติการสนับสนุนปัจจัยการผลิตให้กับชาวนาผู้ปลูกข้าว ซึ่งอยู่ในมาตรการกระตุ้นเศรษฐกิจ เป็นการช่วยค่าปลูกรายละ 500 บาทต่อไร่ ไม่เกิน 20 ไร่ รวมวงเงินประมาณ 25,000 ล้านบาท โดยนายกรัฐมนตรีมีข้อสั่งการเกี่ยวกับมาตรการที่ดูแลสินค้าเกษตร กำชับให้หน่วยงานที่เกี่ยวข้องดำเนินการอย่างระมัดระวังใน 3 เรื่อง โดยขอให้คณะกรรมการที่จะขับเคลื่อนไปสู่การปฏิบัติ ต้องดำเนินการอยู่ในกรอบกฎหมาย มีมาตรการไม่ให้เกิดปัญหาการกดราคารับซื้อและมีการขึ้นทะเบียนเกษตรกรที่รัดกุม ไม่ให้เกิดการทุจริตนอกจากนี้ คณะรัฐมนตรี ยังได้เห็นชอบร่างนโยบายยุทธศาสตร์การอุดมศึกษา วิทยาศาสตร์ วิจัยและนวัตกรรม ตามที่กระทรวงอุดมศึกษา วิทยาศาสตร์ วิจัยและนวัตกรรมได้เสนอ เป็นการกำหนดยุทธศาสตร์เพื่อนำประเทศไทยสู่เศรษฐกิจแห่งนวัตกรรม ภายใต้กรอบวงเงินประมาณ 37,000 ล้านบาท